CELEX: 62010TJ0166
Language: hu
Date: 2012-04-24
Title: A Törvényszék (negyedik tanács) 2012. április 24-i ítélete. # Samskip Multimodal Container Logistics BV kontra Európai Bizottság. # Hatályon kívül helyezés iránti kereset - Az árufuvarozási rendszer környezetvédelmi teljesítményének javítása érdekében nyújtott közösségi pénzügyi támogatás odaítéléséről szóló határozat - Marco Polo II. program - A támogatási megállapodás felmondása és a projekt végleges elvetése - Az eljáráshoz fűződő érdek megszűnte - Okafogyottság. # T-166/10. sz. ügy

A Törvényszék (negyedik tanács) 2012. április 24‑i ítélete – Samskip Multimodal Container Logistics kontra Bizottság
      (T‑166/10. sz. ügy)
      „Megsemmisítés iránti kereset – Az árufuvarozási rendszer környezetvédelmi teljesítményének javítása érdekében nyújtott közösségi pénzügyi támogatás odaítéléséről
         szóló határozat – Marco Polo II. program – A támogatási megállapodás felmondása és a projekt végleges elvetése – Az eljáráshoz fűződő érdek megszűnte – Okafogyottság”
      
      Megsemmisítés iránti kereset – Az eljáráshoz fűződő érdek – Ezen érdeknek a kereset benyújtásakor, egészen a bírósági határozat meghozataláig való fennállásának szükségessége – A bírósági eljárás során felmondott megállapodás alapján támogatást nyújtó bizottsági határozat elleni kereset – Az eljáráshoz fűződő érdek megszűnése – Okafogyottság (EK 230. cikk, negyedik bekezdés) (vö. 14., 16., 18., 19. pont)
      Tárgy
      
         
               Az „árufuvarozási rendszer környezetvédelmi teljesítményének javítása” (Marco Polo II. program) érdekében az Európai Unió
                  programja keretében a 2009. évi kiválasztási eljárás során előterjesztett akciótervekhez nyújtott közösségi pénzügyi támogatásról
                  szóló, 2010.január 27‑i C(2010) 580 bizottsági határozatnak abban a részében történő megsemmisítése iránti kérelem, amelyben
                  az a TREN/B4/SUB/01‑2009 MP‑II/6. sz. javaslatban szereplő G2G@2XL‑projektet választotta, 2 190 539 EUR összegű támogatás
                  erejéig.
               
            Rendelkező rész
      
         
                  1)
               
               
                  
               
               
                  	A jelen keresetről már nem szükséges határozni.
               
            
         
                  2)
               
               
                  
               
               
                  	Az Európai Bizottság viseli a Samskip Multimodal Container Logistics BV költségeinek négyötöd részét és saját költségeinek
                     négyötöd részét.
                  
               
            
         
                  3)
               
               
                  
               
               
                  	A Samskip Multimodal Container Logistics viseli a Bizottság költségeinek egyötöd részét és saját költségeinek egyötöd részét.